vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/9144-1/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. október 2-ai nyilvános ülésére**

**Tárgy: Pályázati kiírás az egyéb szálláshely szolgáltatók 2019. évi minőségfejlesztési támogatására**

**Az előterjesztő:** Papp Gábor polgármester

**Készítette:** Fábiánné Hoffman Márta hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület 2015. évben határozta el, hogy az egyéb szálláshelyek minőségfejlesztését rendeleti úton támogatja. Az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet (a továbbiakban Ör.) célja az egyéb szálláshely-szolgáltatást végző természetes személyek által üzemeltetett szálláshelyek minőségi szolgáltatásainak fejlesztése.

A természetes személy egyéb szálláshely-szolgáltatók minőségfejlesztési felhalmozási támogatási eljárásának lebonyolítására immár 4 éve kerül pályázat kiírása. A pályázati felhívást tárgyévet megelőző év október 31-ig bocsátja ki Képviselő-testület.

Az elmúlt időszak pályázatainak nyertese a Hévíz Turisztikai Desztinációs Menedzsment Egyesület (a továbbiakban: Hévíz TDM Egyesület) – mint támogatott szervezet - részére a Képviselő-testületi döntés alapján 16 millió forint felhalmozási támogatás került biztosításra átadott pénzeszköz formájában.

A Hévíz TDM Egyesület az Önkormányzat által kötött támogatási szerződés értelmében kapott felhalmozási pénzeszközt továbbadta az általa kiírt és elbírált pályázat útján a hévízi egyéb szálláshely-szolgáltatók részére. Pályázati cél a minőségi szolgáltatást növelő vásárlások, beruházások támogatás, a vendégek kényelmének a növelése. Emiatt fordítható támogatás a „koronás minősítés” megszerzésére is, amely garantálja a minőségi szolgáltatást az egyéb szálláshelyek esetében.

A pályázat az Ör.-ben meghatározottak és Hévíz TDM Egyesület által kiírt pályázati felhívás szerint sikeresen lebonyolításra került. A támogatásról az elszámolást a Hévízi TDM Egyesület a 2018. augusztus 30-ai Képviselő-testületi ülésre benyújtotta.

A Támogatási Szerződés értelmében a Hévíz TDM Egyesület az elszámolásában köteles a Képviselő-testületet tájékoztatni a folyósított támogatás felhasználásáról, a pályáztatással megvalósult turisztikai célú szálláshelyek minőségfejlesztésének eredményéről, illetve a vendégéjszaka szám növekedésről.

A Hévíz TDM Egyesület a Minőségfejlesztési pályázatra kapott támogatás elszámolásában az alábbiakról számolt be:

2018. február 28-ig a minőségfejlesztési felhívásra benyújtott pályázatok száma 113 darab volt. A Hévíz TDM Egyesület Elnöksége azokat a pályázatokat ítélte meg támogatásra jogosultnak, amelyeknél a tartalmi és formai követelmények megfeleltek a pályázati felhívásban megkövetelt feltételeknek. A Hévíz TDM Egyesület 3/97/2018 (III. 28.) számú határozata szerint a pályázok tulajdonviszonyainak és szobaszámának alapján befizetett IFA ellenőrzése után azok a pályázatok kerültek kizárásra, amelyeknél a pályázó nem bizonyult tulajdonosnak, tulajdonostársnak, vagy nem rendelkezett egyenes ágú rokonok között alapított holtig tartó haszonélvezeti jogcímmel, illetve a keletkezett IFA kötelezettség nem volt arányban az engedélyben szereplő szobaszámmal (20.000 Ft/szobaegység).

A fenti feltételek alapján benyújtott 113 pályázatból 110 pályázat felelt meg és bizonyult támogatásra jogosultnak.

KGO/204-3/2017. számú támogatási szerződés keretében átutalt önkormányzati támogatás:

|  |  |
| --- | --- |
| Átutalás dátuma: | Összeg: |
| 2017. november 21. | 16.000.000,- Ft |
| Pályázatra felhasznált összeg: | 13.454.615,- Ft |
| Visszautalandó összeg: | 2.545.385,- Ft |

A mellékelt táblázat alapján elmondhatjuk, hogy a befizetések alapján számított adóköteles vendégéjszakák száma ez évben is növekedő tendenciát mutat. Az előző év júliusi adataival összehasonlítva 10 086 a vendégéjszaka növekedés.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | **Befizetések alapján számított vendégéjszakák havi bontásban** | | | | | | | | | | | | | | |  |  |  |  |  |  |  |  |  |  |  |  |  |  | |  | jan. | febr. | márc. | ápr. | máj. | jún. | júl. | aug. | szept. | okt. | nov. | dec. | **összesen** | | **2013** | 61 291 | 60 456 | 81 069 | 73 073 | 104 807 | 101 727 | 108 009 | 124 956 | 116 044 | 118 111 | 81 453 | 55 744 | **1 086 740** | | **2014** | 69 013 | 59 116 | 66 993 | 90 431 | 98 253 | 97 424 | 114 916 | 132 773 | 107 762 | 94 318 | 83 693 | 57 076 | **1 071 768** | | **2015** | 55 547 | 54 129 | 67 107 | 73 269 | 98 656 | 101 531 | 116 007 | 134 347 | 105 760 | 95 958 | 74 367 | 55 020 | **1 031 698** | | **2016** | 58 440 | 63 214 | 75 930 | 78 604 | 100 176 | 97 516 | 122 976 | 133 346 | 114 596 | 96 928 | 79 172 | 55 856 | **1 076 754** | | **2017** | 70 268 | 64 592 | 82 856 | 94 662 | 104 190 | 117 234 | 138 646 | 143 600 | 123 872 | 106 938 | 84 432 | 69 706 | **1 200 996** | | **2018** | 71 456 | 64 356 | 86 852 | 93 036 | 112 148 | 113 380 | 141 306 |  |  |  |  |  |  | | | | | | | | | | | | | | |
| **Egyéb szálláshely-szolgáltatók befizetéseinek aránya a teljes adóbevételen belül** | | | | | | | | | | | | | |
|  |  |  |  |  |  |  |  |  |  |  |  |  |  |
|  | jan. | febr. | márc. | ápr. | máj. | jún. | júl. | aug. | szept. | okt. | nov. | dec. | **összesen** |
| **2013** | 4% | 2% | 2% | 3% | 5% | 9% | 13% | 12% | 14% | 11% | 5% | 8% | **8%** |
| **2014** | 7% | 3% | 2% | 3% | 4% | 14% | 10% | 12% | 13% | 8% | 3% | 4% | **7%** |
| **2015** | 6% | 3% | 6% | 7% | 11% | 15% | 14% | 15% | 12% | 8% | 11% | 8% | **10%** |
| **2016** | 5% | 4% | 6% | 8% | 13% | 12% | 18% | 18% | 13% | 9% | 10% | 9% | **10%** |
| **2017** | 14% | 7% | 5% | 10% | 12% | 16% | 20% | 20% | 14% | 10% | 8% | 8% | **12%** |
| **2018** | 8% | 5% | 7% | 12% | 14% | 16% | 21% |  |  |  |  |  |  |

Az egyéb szálláshely-szolgáltatók befizetéseinek aránya a teljes idegenforgalmi adóbevételen belül 2018. július hónapban 21 % volt.

A fentiek és a minőségfejlesztési pályázat eredménye alapján javaslom, hogy ismételten kerüljön az Ör. alapján az egyéb szálláshely-szolgáltatók minőségfejlesztési felhalmozási támogatási eljárás lebonyolítására pályázat meghirdetésre. A Képviselő-testület a pályázati felhívást az Ör. alapján a tárgyévet megelőző év október 31-ig bocsájtja ki, amelyet az Önkormányzat honlapján közzé kell tenni. A mielőbbi lebonyolítás érdekében javaslom, hogy a pályázat meghirdetése történjen meg 2018. október 3. napjáig. A támogatásra rendelkezésre álló keretösszeget tizenhatmillió forintban határoztuk meg. A pályázati felhívásban a hivatkozott Ör. és az államháztartáson kívülre nyújtott támogatásokról szóló 34/2016. (X. 28.) önkormányzati rendelet szabályai kerültek figyelembe vételre. A pályázathoz kötelezően benyújtandó nyomtatványok és a vonatkozó rendeletek a felhívás és jelen előterjesztés mellékleteit képezik.

A pályázati felhívás az önkormányzat honlapján a következő oldalon kerül kibocsátásra:

<http://onkormanyzat.heviz.hu/kozerdeku/hirdetmenyek>

Tisztelt Képviselő-testület!

Kérem, az előterjesztést megvitatni és a határozati javaslatot elfogadni szíveskedjenek! A határozat elfogadása egyszerű szótöbbséget igényel.

**2.**

# **HATÁROZATI JAVASLAT**

1. Hévíz Város Önkormányzat Képviselő-testülete, az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet 3. § (1) bekezdése alapján, pályázatot ír ki a turisztikai területen működő egyesületek számára.

# Felelős: Papp Gábor polgármester

# Határidő: 2018. október 3.

1. A Képviselő-testület a pályázati felhívást az előterjesztés szerint jóváhagyja, felkéri a polgármestert a felhívás kibocsátására, a pályázati eljárás lefolytatására és a pályázati döntési javaslat képviselő-testület elé terjesztésére.

# Felelős: Papp Gábor polgármester

# Határidő: 2018. október 26.

1. A Képviselő-testület az egyéb szálláshely-szolgáltatók minőségfejlesztési felhalmozási támogatásának, ezen határozattal kiírt pályázatára, forrásként a 2019. évi költségvetésben 16.000.000 forintot biztosít.

# Felelős: Papp Gábor polgármester

# Határidő: 2018. december 31.

**3.**

**Bizottsági állásfoglalás**

**Mellékletek**

1. **melléklet**

**PÁLYÁZATI FELHÍVÁS**

Hévíz Város Önkormányzat Képviselő-testülete (a továbbiakban: Képviselő-testület) az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet (a továbbiakban Ör.) 3. § (1) bekezdése alapján a **természetes személy egyéb szálláshely-szolgáltatók minőségfejlesztési felhalmozási támogatási eljárás lebonyolítására**

**PÁLYÁZATOT HÍRDET**

1. **A pályázat célja:**

A szálláshely szolgáltatási területen, az egyéb szálláshely-szolgáltatást végző természetes személyek által üzemeltetett egyéb szálláshelyek minőségi szolgáltatásainak fejlesztése érdekében a minőségfejlesztési felhalmozási támogatási eljárás lebonyolítására, **turisztikai egyesület részére pályázat meghirdetése**.

A pályázat mellékletét képezi:

* egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet;
* az államháztartásról szóló törvény és az államháztartáson kívülre nyújtott támogatásokról szóló 34/2016. (X. 28.) önkormányzati rendelet;
* nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról.

1. **Érvényesen az alábbi feltételeknek megfelelő az a turisztikai területen működő egyesület nyújthat be pályázatot:**

A pályázat benyújtásakor:

1. székhelye Hévíz városban van és működési területe Hévíz város területe;
2. működési céljai között szerepel a Hévízi turisztikai, idegenforgalmi szereplők tevékenységének összehangolása, a minőségi turizmusfejlesztés, vendégéjszakák számának növelése, az idegenforgalom fejlesztése;
3. tevékenységét Hévízen legalább 3 éve folyamatosan gyakorolja;
4. a korábban kapott (minőségfejlesztési) államháztartási támogatási összeggel, az államháztartásról szóló törvény és az államháztartáson kívülre nyújtott támogatásokról szóló 34/2016. (X. 28.) önkormányzati rendelet szabályai szerinti elszámolás megtörtént.
5. **A pályázatnak tartalmaznia kell:**
6. a minőségfejlesztési támogatási rendszer bemutatását és a támogatásra igényelt forrás megjelölését;
7. csatolni kell az egyéb szálláshely-szolgáltatók számára kidolgozott pályázati felhívást és pályázati űrlapot, továbbá a felhasználási kötelezettséget is tartalmazó támogatási szerződés mintáját;
8. „nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról.” (pályázat mellékletét képező nyomtatvány)
9. **A pályázathoz mellékelni kell:**
10. a bírósági bejegyzésről szóló – 30 napnál nem régebbi - végzés másolata;
11. a közjegyző által hitesített aláírási címpéldány vagy banki aláírási címpéldány eredetben, vagy hiteles másolatban;
12. az alapszabály vagy az alapító okirat másolata;
13. az előző évi tevékenységről szóló tájékoztató és a szervezet folyó évi munkaterve;
14. a szervezet képviselője által tett nyilatkozat**,** miszerint az Önkormányzat által kiírt más pályázaton ugyanerre a célra nem kapott támogatást;
15. írásbeli hozzájárulás az eljárásban foglalt adatok (kérelmező neve, igényelt támogatási cél és összeg) kezeléséhez és közzétételéhez;
16. nyilatkozat arról, hogy a szervezetnek köztartozása nincs;
17. a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenségi, illetve érintettségi nyilatkozat, továbbá érintettség esetén közzétételi kérelem.
18. **A támogatásra rendelkezésre álló keretösszeg: 16 millió Ft, azaz tizenhatmillió forint.**
19. **A fejlesztési támogatás megvalósítása, támogatások kihelyezés és elszámolása:**
20. A megvalósító szervezet a támogatási döntés és megállapodás szerinti határidőket betartva köteles utófinanszírozású pályázatot kiírni 2019. január 01. napjáig az egyéb szálláshely-szolgáltatók minőségfejlesztési támogatására.
21. A pályázatokat a megvalósító szervezet által felállított bíráló bizottság köteles elbírálni legkésőbb 2019. március 31. napjáig.
22. Az elbírált pályázatok alapján a megvalósító szervezet köteles utófinanszírozású támogatási szerződést kötni 2019. április 30. napjáig az egyéb szálláshely-szolgáltatóval.
23. A megvalósító szervezet köteles a pályázatot nyert egyéb szálláshely-szolgáltatót a megvalósított beruházásról a támogatási szerződésben foglalt feltételekről határidőre 2019. június 30. napjáig elszámoltatni. Ennek elmulasztása esetén a támogatási összeget nem fizethet ki. Köteles előírni, hogy az elszámolási kötelezettség elmulasztása esetén a pályázatot nyert egyéb szálláshely-szolgáltató pályázati döntését vissza kell vonni, részére a támogatási összeget nem fizethet ki, a pályázót pedig egy évre ki kell zárnia a további minőségfejlesztési pályázatokból.
24. A megvalósító szervezet köteles olyan támogatási szerződést kötni, amely előírja, a támogatott egyéb szálláshely-szolgáltató pedig köteles biztosítani, hogy a minőségfejlesztési támogatással megvalósított beruházást és annak két évig történő fenntartását az Önkormányzat a támogatott előzetes értesítése mellett ellenőrizhesse.
25. A megvalósító szervezet a saját honlapján a támogatási szerződések megkötését követő 8 napon belül köteles közzé tenni a pályázati nyertes egyéb szálláshely-szolgáltatók nevét és címét.
26. A megvalósító szervezet köteles a támogatással az önkormányzatnál beszerezhető „Elszámolás támogatási összeg felhasználásáról” nyomtatványon 2019. augusztus 31. napjáig elszámolni Hévíz Város Önkormányzat felé, továbbá egyidejűleg a pályázat tapasztalatairól tájékoztatást adni a Képviselő-testület részére.
27. **Érvénytelen a pályázat:**
28. Ha nem egyértelmű, ezért elbírálásra alkalmatlan.
29. Ha a pályázó a pályázatát és a nyilatkozatokat nem írja alá, a kötelező mellékleteket nem csatolja be.
30. Ha a pályázatot a pályázati felhívásban meghatározott pályázati határidő lejárta után nyújtották be.
31. Ha a pályázati kiírás az alaki és tartalmi követelményeknek egyéb okból nem felel meg.
32. Ha a hiánypótlást a 8 napos határidőre nem teljesítik.
33. **A pályázat benyújtásának helye:**

**Hévíz Város Önkormányzat Hévíz, Kossuth L. u. 1. nyitvatartási időben személyesen vagy postai úton tértivevényes küldeményként.**

1. **A pályázatok benyújtásának határideje:** **2018. október 18. napja 15.00 óráig.**
2. **A pályázat benyújtásának módja:**

A kizárólag mellékletek becsatolásával borítékban lezárva „minőségfejlesztési támogatási eljárás lebonyolítására pályázat” felirat feltüntetésével.

1. **A pályázat elbírálásának időpontja:**

**2018. október 26-ig. Szerződés megkötése a pályázat elbírálását követő 8 napon belül történik.**

1. melléklet

# **Hévíz Város Önkormányzat Képviselő-testületének 36/2015. (X. 5.) önkormányzati rendelete az egyéb szálláshelyek minőségfejlesztési támogatásáról**

Hévíz Város Önkormányzat Képviselő-testülete az [Alaptörvény 32. cikk (2) bekezdésben](https://uj.jogtar.hu/) kapott felhatalmazás alapján, a Magyarország helyi önkormányzatairól szóló [2011. évi CLXXXIX. törvény 13. § (1) bekezdésének 13. pontjában](https://uj.jogtar.hu/) meghatározott feladatkörében eljárva a következőket rendeli el:

## 1. A rendelet célja

**1. §** A Hévíz Város Önkormányzat támogatandó célnak tekinti a szálláshely-szolgáltatási területen, egyéb szálláshely-szolgáltatást végző természetes személyek által üzemeltetett egyéb szálláshelyek minőségi szolgáltatásainak fejlesztését.

## 2. A támogatás összege

**2. §** A Képviselő-testület az önkormányzat tárgyévi költségvetésében, a rendelkezésre álló forrásainak és az idegenforgalmi adó állami támogatás mértékének függvényében, évente állapítja meg, az egyéb szálláshelyek által beszedett idegenforgalmi adóbevétel arányában, a vissza nem térítendő támogatásra biztosított forrást.

## 3. A megvalósító szervezet

**3. §** (1) A Képviselő-testület, a természetes személy egyéb szálláshely-szolgáltatók minőségfejlesztési felhalmozási támogatási eljárásának lebonyolítására pályázatot hirdet meg. A pályázatot a pályázati határidőben belül lehet benyújtani. A határidő elmulasztása jogvesztő. Hiánypótlás egy alkalommal, 8 napos határidővel lehetséges.

(2) A Képviselő-testület a pályázati felhívást a tárgyévet megelőző év október 31-ig bocsátja ki. A pályázatot az Önkormányzat honlapján közzé kell tenni.

(3) Pályázatot az a turisztikai területen működő egyesület nyújthat be, amelynek:

*a)* székhelye Hévíz városban van és működési területe Hévíz város területe;

*b)* működési céljai között szerepel a hévízi turisztikai, idegenforgalmi szereplők tevékenységének összehangolása, a minőségi turizmusfejlesztés, vendégéjszakák számának növelése, az idegenforgalom fejlesztése;

*c)* és tevékenységét Hévízen legalább 3 éve folyamatosan gyakorolja.

(4) A pályázatot a minőségfejlesztési támogatási rendszer bemutatásával és a támogatásra igényelt forrás megjelölésével kell benyújtani. A minőségfejlesztési támogatási rendszer bemutatása keretében csatolni kell az egyéb szálláshely-szolgáltatók számára kidolgozott pályázati felhívást és pályázati űrlapot, továbbá a felhasználási kötelezettséget is tartalmazó támogatási szerződés mintáját.

(5)[\*](https://uj.jogtar.hu/#lbj0id15371732539684e92) 3. § (5) A pályázat benyújtásának feltétele, hogy a korábban kapott minőségfejlesztési államháztartási támogatási összeggel, [az államháztartásról szóló törvény](https://uj.jogtar.hu/) és az államháztartáson kívülre nyújtott támogatásokról szóló [Hévíz Város Önkormányzat Képviselő-testületének 34/2016. (X. 28.) önkormányzati rendelete](https://uj.jogtar.hu/) szabályai szerinti elszámolás megtörtént.

(6) A pályázatot a Képviselő-testület bírálja el és köt támogatási megállapodást a pályázat nyertesével.

(7) A pályázat nyertese (a továbbiakban: megvalósító szervezet) az elnyert pályázati összeggel a támogatási megállapodásban meghatározott időpontig és feltételekkel köteles elszámolni.

## 4. A fejlesztési támogatás megvalósítása, támogatások kihelyezése és elszámolása

**4. §** (1) A megvalósító szervezet a támogatási döntés és megállapodás szerinti határidőket betartva köteles utófinanszírozású pályázatot kiírni az egyéb szálláshely-szolgáltatók minőségfejlesztési támogatására.

(2) A pályázatokat a megvalósító szervezet által felállított bíráló bizottság bírálja el.

(3) Az elbírált pályázatok alapján a megvalósító szervezet köt támogatási szerződést az egyéb szálláshely-szolgáltatóval.

**5. §** (1) A pályázatot nyert egyéb szálláshely-szolgáltató köteles a megvalósított beruházásról a támogatási szerződésben foglalt feltételekkel és határidőre elszámolni. Ennek elmulasztása esetén a támogatási összeg nem fizethető ki. Az elszámolási kötelezettség elmulasztása esetén a pályázatot nyert egyéb szálláshely-szolgáltató pályázati döntését vissza kell vonni, részére a támogatási összeg nem fizethető ki, a pályázót pedig egy évre ki kell zárni a további minőségfejlesztési pályázatokból.

(2) A megvalósító szervezet köteles olyan támogatási szerződést kötni, amely előírja, a támogatott egyéb szálláshely-szolgáltató pedig köteles biztosítani, hogy a minőségfejlesztési támogatással megvalósított beruházást és annak két évig történő fenntartását az Önkormányzat a támogatott előzetes értesítése mellett ellenőrizhesse.

(3) A megvalósító szervezet a saját és az Önkormányzat hivatalos honlapján a támogatási szerződések megkötését követő 8 napon belül köteles közzé tenni a pályázati nyertes egyéb szálláshely-szolgáltatók nevét és címét.

(4) A Képviselő-testület a megvalósító szervezet támogatási elszámolását követően a honlapján közzé teszi a támogatási eljárás értékelését.

**6. §**[**\***](https://uj.jogtar.hu/#lbj1id15371732539684e92) A pályázat, támogatás és támogatási szerződés, elszámolás a támogatással e rendeletben nem szabályozott kérdéseire egyebekben [az államháztartásról szóló törvény](https://uj.jogtar.hu/) és az államháztartáson kívülre nyújtott támogatásokról szóló [Hévíz Város Önkormányzat Képviselő-testületének 34/2016. (X. 28.) önkormányzati rendelete](https://uj.jogtar.hu/) szabályait kell alkalmazni.

**7. §** A rendelet a kihirdetését követő napon lép hatályba.

|  |  |
| --- | --- |
| dr. Tüske Róbert jegyző | Papp Gábor polgármester |

1. számú melléklet

**Hévíz Város Önkormányzat Képviselő-testületének 34/2016. (X. 28.) önkormányzati rendelete az államháztartáson kívülre nyújtott támogatásokról**

Hévíz Város Önkormányzat Képviselő-testülete a Magyarország helyi önkormányzatairól szóló [2011. évi CLXXXIX. törvény 41. § (9) bekezdésében](https://uj.jogtar.hu/) kapott felhatalmazás alapján, az [Alaptörvény 32. cikk (2) bekezdésében](https://uj.jogtar.hu/) meghatározott feladatkörében eljárva a következőket rendeli el:

## 1. A rendelet hatálya

**1. §** (1) A rendelet tárgyi hatálya kiterjed minden, az államháztartáson kívülre történő pénzeszközátadásra, függetlenül attól, hogy Hévíz Város Önkormányzat (a továbbiakban: önkormányzat) pályázati úton vagy pályázati rendszeren kívül, egyedi döntés alapján nyújt támogatást.

(2) A rendelet személyi hatálya természetes személyekre és az államháztartás körébe nem tartozó jogi személyekre és jogi személyiséggel nem rendelkező szervezetekre terjed ki.

(3) A rendelet tárgyi hatálya nem terjed ki a tárgy szerinti külön önkormányzati rendeletekben meghatározott támogatásokra, így különösen a szociális ellátásokra, a szociálisan rászorulók részére megállapított pénzbeli támogatásokra, az ösztöndíjakra, a lakáscélú támogatásokra, valamint közfeladat ellátására kötött megállapodás keretében átadott pénzeszközökre.

## 2. A támogatási igény elbírálása, a támogatás nyújtásának feltételei

**2. §** Az önkormányzat tárgyévi költségvetési rendeletében határozza meg azon költségvetési előirányzatait, amelyek terhére felhalmozási vagy működési célú támogatás adható.

**3. §** (1) A támogatási igény (kérelem) elbírálásáról a polgármester javaslatára a Képviselő-testület dönt.

(2) A tárgyévi költségvetési rendeletben meghatározott polgármesteri keret terhére nyújtott támogatásokról a polgármester dönt.

(3) Támogatás nyújtható annak a kedvezményezettnek:

*a)* amelynek javára a tárgyévi költségvetési rendelet előirányzatában címzett támogatás került megállapításra;

*b)* aki/amely a támogatási igényt benyújtotta;

*c)* akinek/amelynek a korábban kapott támogatásának elszámolását a döntéshozó elfogadta;

*d)* akinek/amelynek az önkormányzati adóhatósággal szemben lejárt adótartozása nincs.

(4) A támogatási igény a polgármesterhez címezve a Polgármesteri Hivatal által rendelkezésre bocsátott kérelem nyomtatvány kitöltésével nyújtható be az abban foglalt tartalmi és formai követelményekkel.

(5) A támogatási döntésnek tartalmaznia kell a kedvezményezett nevét, a támogatási igény célját és a támogatás összegét.

(6) A Magyar Államkincstár által működtetett monitoringrendszerben nem rögzített támogatási döntés alapján támogatás nem nyújtható.

(7) A Polgármesteri Hivatal köteles a monitoringrendszerbe történő adatszolgáltatásról gondoskodni.

## 3. A támogatási szerződés

**4. §** (1) A támogatási döntést követően a kedvezményezettel támogatási szerződést kell kötni. A támogató a támogatási döntésről szóló tájékoztatóban meghatározza a szerződéskötés határidejét.

(2) A támogatási szerződés tartalmazza:

*a)* a felek nevét, címét, adószámát, képviseletében eljáró személyeket;

*b)* a támogatási döntés számát;

*c)* a támogatási igény célját, a támogatott tevékenységet;

*d)* a támogatás összegét;

*e)* a támogatás felhasználásának feltételeit, a pénzügyi teljesítést, a teljesítés ütemezését;

*f)* elszámolás szabályait, az elszámolási határidőt;

*g)* szerződéses kötelezettségek nem teljesítésének jogkövetkezményeit (pl. támogatási összeg visszafizetésének, ügyleti, késedelmi kamat fizetésének szabályai).

(3) A támogatás kizárólag átutalással nyújtható.

(4) A kedvezményezett a támogatás összegét más személy vagy szervezet részére tovább nem adhatja.

(5) A továbbadási tilalom nem vonatkozik a [Hévíz Város Önkormányzat Képviselő-testületének 36/2015. (X. 5.) önkormányzati rendeletével](https://uj.jogtar.hu/) szabályozott egyéb szálláshelyek minőségfejlesztési támogatásának összegére.

(6) A támogatási szerződés módosítására az elszámolási határidő meghosszabbítása tárgyában a kedvezményezett elszámolási határidő lejárta előtt beadott írásos kérelmére egy alkalommal kerülhet sor a döntéshozó jóváhagyását követően.

## 4. Elszámolás a támogatási összeg felhasználásáról

**5. §** (1) A kedvezményezett köteles a támogatási célnak megfelelő, jogszerű felhasználásról a támogatási szerződésben foglalt határidőig elszámolni az alábbiak szerint:

*a)* szöveges és számszaki beszámolót készít, amelyben leírja a támogatott tevékenység megvalósításának szakmai vonatkozásait, elemzi az eredményességet és részletes pénzügyi elszámolást ad;

*b)* kitölti az 1. melléklet szerinti elszámoló lapot;

*c)* csatolja az alábbi dokumentumokat:

*ca)* kedvezményezett képviselője által hitelesített számlák és számviteli bizonylatok másolatait (az eredeti példányokon fel kell tüntetni a támogatót és a támogatási szerződés számát);

*cb)* beszerzésre irányuló szerződések, megrendelések eredeti vagy a kedvezményezett képviselője által hitelesített példányát;

*cc)* építési munkák esetén a beszerzés tárgyára vonatkozó tételes költségvetés, műszaki ellenőri nyilatkozat, műszaki átadás-átvételi jegyzőkönyv egy-egy példányát.

(2) A támogató 10 millió Ft feletti támogatás esetén a támogatási szerződésben negyedévenként történő elszámolási kötelezettséget előírhat.

(3) Elszámolási határidő a támogatási szerződésben rögzítettek szerint, lehetőleg a tárgyévet követő év január 31. napjáig.

(4) A támogatás célnak megfelelő, jogszerű felhasználását a Polgármesteri Hivatal ellenőrzi, a tartalmi és számszaki ellenőrzés tényét a benyújtott elszámoláson, illetve a beszámolón dokumentálni köteles.

(5) A támogató jogosult helyszíni ellenőrzést tartani.

(6) Amennyiben a kedvezményezett pályázathoz használta fel a kapott támogatást, köteles az önkormányzati támogatás elszámolása mellett a pályázati forrás felhasználását dokumentumokkal alátámasztva bemutatni.

**6. §** (1) Ha a kedvezményezett a támogatási szerződésben foglalt határidőig nem, vagy hiányosan, hibásan számolt el, a támogató határidő tűzésével legfeljebb egy alkalommal írásban felszólítja kötelezettsége teljesítésére illetve a hiányok pótlására.

(2) Amennyiben a kedvezményezett a felszólítás ellenére sem teljesíti kötelezettségét, elszámolás hiányában a támogatás teljes összegét, hibás, hiányos elszámolás esetén a hibás, hiányos teljesítéssel érintett támogatási összeget köteles támogatónak visszafizetni ügyleti kamattal növelten.

**7. §** (1) Kedvezményezett köteles

*a)* a támogatási összeg fel nem használt részét;

*b)* nem cél szerinti felhasználás esetén a támogatás teljes összegét ügyleti kamattal növelten a támogatónak visszafizetni, valamint

*c)* késedelmes elszámolás esetén a késedelembe esés napjától kezdődően a teljesítés napjáig késedelmi kamatot fizetni.

(2) Az ügyleti kamat esedékességének első napja a támogatási összeg átutalásának napja.

(3) A kedvezményezett a fizetési-, visszafizetési kötelezettségét a támogató értesítő levelének kézhezvételét követő 8 napon belül köteles teljesíteni.

## 5. A közpénzekből nyújtott pénzeszközök átláthatósága

**8. §** (1) Az információs önrendelkezési jogról és az információszabadságról szóló [2011. évi CXII. törvény](https://uj.jogtar.hu/) rendelkezései alapján nyújtott nem normatív, céljellegű működési és felhalmozási támogatások kedvezményezettjeinek nevére, a támogatási igény céljára, a támogatás összegére, továbbá a támogatott tevékenység megvalósítási helyére vonatkozó adatokat a támogató a [www.onkormanyzat.heviz.hu](http://www.onkormanyzat.heviz.hu) honlapon közzéteszi a döntés meghozatalát követő hatvanadik napig.

(2) A Polgármesteri Hivatal köteles az adatszolgáltatásról gondoskodni.

## 6. Záró rendelkezések

**9. §** (1) Ez a rendelet 2017. január 1-jén lép hatályba, hatálybalépésével egyidejűleg hatályát veszti a Hévíz Város Önkormányzat Képviselő-testületének az államháztartáson kívülre nyújtott támogatásokról szóló [47/2013. (XI. 27.) önkormányzati rendelet](https://uj.jogtar.hu/).

(2) Az önkormányzati rendelet rendelkezéseit a folyamatban lévő ügyekben is alkalmazni kell.

|  |  |  |
| --- | --- | --- |
| *dr. Tüske Róbert* jegyző | *Papp Gábor* polgármester |  |

## 1. melléklet

Kedvezményezett neve: .....................................................................................................

Címe: ..................................................................................................................................

Támogatási szerződés száma: .............................................................................................

A folyósított támogatás összege: ........................................................................................

### *ELSZÁMOLÁS támogatási összeg felhasználásáról*

(szükség esetén e nyomtatvány sokszorosítható)

A folyósított összeg felhasználása tételesen - bizonylat alapján (hitelesített számlák stb.)

|  |  |  |  |  |  |
| --- | --- | --- | --- | --- | --- |
| számla kelte | számla sorszáma | számlakibocsátó neve | számla összege Ft | felhasználás jogcíme |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Összesen: |  |  |  |  |  |

Mellékletek szám: ..................... db

Dátum:

Aláírás, pecsét:

4. melléklet

**NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról**

A Pályázó neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló **2007. évi CLXXXI. törvény (Knyt.)**

– **6. § (1) bekezdése szerinti összeférhetetlenség**

**1. nem áll fenn vagy**

**2. fennáll az …..pont alapján**

**– 8. § (1) bekezdése szerinti érintettség**

**1. nem áll fenn vagy**

**2. fennáll az …pont alapján**

**Az összeférhetetlenség vagy az érintettség alapjául szolgáló körülmény leírása:**

**Kijelentem, hogy az összeférhetetlenség megszüntetésére az alábbiak szerint intézkedtem:**

**Kijelentem, hogy az érintettség közzétételét külön űrlap csatolásával kezdeményeztem.**

Kelt: ……………………., ……… év …………….hó …….nap

……………………………………………………

pályázó cégszerű aláírása

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/előterjesztés készítője** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Horváth Orsolya** | **elnök/Hévíz TDM Egyesület** |  |  |
| **Lajkó Ferenc** | **Hévíz Szobakiadók Szövetsége** |  |  |